Source: http://siz.q-azy.sk/vyhl/vyhl2.html
Timestamp: 2019-08-24 10:28:56+00:00
Document Index: 12143027

Matched Legal Cases: ['§ 20', '§ 23', '§ 24', '§ 20', '§ 21', '§ 22', '§ 23', '§ 24']

Vyhlaska c. 718/02 Z.z.
Vyhláška č. 718/02 Z.z.
Vyhláška č. 718 / 2002 Z.z. Ministerstva práce, sociálnych vecí a rodiny Slovenskej republliky z 20. novembra 2002 na zaistenie bezpečnosti a ochrany zdravia pri práci a bezpečnosti technických zariadení. Nadobudla účinnosť 1.1.2003 a nahrádza dovtedy platnú Vyhlášku č. 74 / 1996 Z.z.
Vyhláška ustanovuje:
- ktoré technické zariadenia sa považujú za vyhradené
- zaistenie bezpečnosti technických zariadení
- zaistenie bezpečnosti a ochrany zdravia pri práci (BOZP) vrátane odbornej spôsobilosti pracovníkov v elektrotechnike
2.2 Odborná spôsobilosť
Činnosť (práca pri výrobe, montáži, prevádzke, obsluhe, opravách, údržbe a odborné prehliadky a odborné skúšky) na technickom zariadení vykonáva iba osoba odborne spôsobilá.
Podľa odbornej spôsobilosti sa osoby vykonávajúce činnosť na technickom zariadení rozdeľujú:
§ 20 - poučený pracovník
§ 23 - elektrotechnik na riadenie činnosti alebo prevádzky
§ 24 - elektrotechnik špecialista
§ 20 - Poučený pracovník:
je osoba bez elektrotechnického vzdelania vykonávajúca na technickom zariadení obsluhu, o čom musí byť preukázateľne poučená. V preukázateľnom poučení nesmie chýbať rozsah vykonávanej činnosti a poučenie o poskytovaní prvej pomoci pri úraze elektrickým prúdom. Poučenie a zacvičenie obsluhy môžu vykonávať všetci elektrotechnici s paragrafom 21 a vyšším. Odborná spôsobilosť na obsluhu sa preukazuje minimálne zápisom o zaškolení. Odbornú spôsobilosť obsluhy preveruje Elektrotechnik špecialista.
§ 21 - Elektrotechnik:
je osoba s ukončeným elektrotechnickým vzdelaním a jej spôsobilosť bola overená oprávnenou organizáciou. Táto organizácia taktiež vydáva osvedčenie (certifikát).
§ 22 - Samostatný elektrotechnik:
je osoba, ktorá samostatne vykonáva činnosť na technickom zariadení, môže riadiť činnosť poučených pracovníkov bez obmedzenia ich počtu a činnosť najviac dvoch Elektrotechnikov. Jeho spôsobilosť bola overená oprávnenou organizáciou. Táto organizácia taktiež vydáva osvedčenie (certifikát).
§ 23 - Elektrotechnik na riadenie činnosti alebo prevádzky:
je osoba, ktorá riadi činnosť osôb s nižším paragrafom bez obmedzenia ich počtu. Jeho spôsobilosť bola overená oprávnenou organizáciou. Táto organizácia taktiež vydáva osvedčenie (certifikát).
§ 24 - Elektrotechnik špecialista:
projektant alebo konštruktér technických zariadení
revízny technik je osoba, ktorá samostatne vykonáva a riadi činnosť na technickom zariadení. Jeho spôsobilosť bola overená technickou inšpekciou (TI). Osvedčenie (certifikát) vydáva na základe stanoviska technickej inšpekcie (TI) Inšpektorát bezpečnosti práce (IBP).
Súčasťou overovania odbornej spôsobilosti všetkých osôb je overovanie znalostí o poskytovaní prvej pomoci pri úraze elektrickým prúdom.
Vydané osvedčenie za porušenie povinností vyplývajúcich z bezpečnostno-technických požiadaviek môže odobrať IBP.
Nové osvedčenie po jeho odobratí môže vydať IBP na základe novej skúšky.
Pracovníci musia byť oboznámení s bezpečnostno-technickými požiadavkami pred začatím prác.
Pre Elektrotechnika na riadenie činnosti alebo prevádzky a pre Elektrotechnika špecialistu (revízneho technika) sa do dĺžky požadovanej praxe započítava len doba vykonávania činnosti na zariadeniach príslušného druhu a napätia.
Ak bola odborná prax prerušená na dobu dlhšiu ako 3 roky, započítava sa len polovica vykonanej praxe.